ToekomsVenster: Om iemand se arms omhoog te hou | Maroela Media
Lees: Eksodus 17:8-16
Dit bring ons terug by Eksodus 17 se “Die Here is my banier/oorwinning” – Na wie rig jy jou hande op vir die oorwinning? Wie is jou Banier? Is daar medegelowiges wat jou hande omhoog hou? En, wie se arms hou jý omhoog? … sodat hy/sy die oorwinning kan behaal? Staan jy self in verhoudinge van verantwoordbaarheid, verhoudinge waar ons mekaar se arms omhoog hou in die stryd wat ons moet oorkom?
Lees die treffende 2 Korintiërs 2:14: “Maar aan God die dank! Hy voer ons altyd saam in sy triomftog omdat ons een is met Christus” (thriambeuó, θριαμβεύω: to triumph over; to conquer; an acclamatory procession). Wat is daar in jou lewe wat jy moet oorkom?
Here, ’skuus dat ek teruggedeins het van inhaak-by-mekaar verhoudinge; ek het myself en ander so kwesbaar gestel vir die vyand se aanslae. Ek wil – saam met ander gelowiges – Christus as my (ons) banier omhoog hou, soos Dawid die slagveld in sy Naam betree. Amen.
Gedagte vir die dag: Die Koning kom!